Maatietopalvelu

Kyselyvastaus

**Asiakirjan tunnus:** KT1040

**Päivämäärä**: 24.3.2025

**Julkisuus:** Julkinen

**Venäjä / Hoidon saanti CP-oireyhtymään ja epilepsiaan erityisesti Pietarin alueella**

**Russia / Access to treatment for cerebral palsy and epilepsy specifically in the region of St. Petersburg**

Kysymykset

1. Minkälainen on seuraavien palveluiden saatavuus Pietarissa?
- Epilepsian hoito sekä Oxcarbazepin-lääkitys
- fysioterapia liittyen CP-oireyhtymään
- lastenneurologian palvelut
- henkilökohtainen avustus koulussa.

2. Minkälainen on seuraavien välineiden saatavuus Pietarissa:
- manuaalipyörätuoli (kelattava pyörätuoli)
- sääriortoosit
- kyynärnivelen venytyslasta
- polvien venytyslastat
- rannetuet
- seisomateline
- nostolaitteita koulussa ja kotona.

Questions

1. What is the availability of the following services in St. Petersburg?
- Treatment of epilepsy and Oxcarbazepine medication
- physiotherapy for cerebral palsy
- paediatric neurology services
- personal assistance at school.

2. What is the availability of the following products in St. Petersburg:
- manual wheelchair (self-propelled and attendant propelled)
- ankle-foot orthosis
- Elbow joint stretcher
- knee braces
- wrist supports
- standing frame
- lifting equipment at school and at home.

CP-oireyhtymän hoidon ja apuvälineiden saatavuutta on käsitelty Maahanmuuttoviraston maatietopalvelun kyselyvastauksessa *CP-oireyhtymän ja aivoperäisen näkövamman hoito Pietarin alueella 8.12.2021*.[[1]](#footnote-1)

Euroopan unionin turvapaikkavirasto EUAA:n syyskuussa 2022 julkaistun raportin mukaan lasten terveydenhuolto Venäjällä on yleisesti saatavilla julkisen terveydenhuoltojärjestelmän piirissä.[[2]](#footnote-2)

# 1. Minkälainen on seuraavien palveluiden saatavuus Pietarissa?

Epilepsian hoito

Epilepsian hoitoa on saatavilla Pietarissa ainakin seuraavissa hoitolaitoksissa:

* N. P. Bechtereva Institute of the Human Brain, RAS. (ven. Федеральное государственное бюджетное учреждение науки Институт мозга человека им. Н.П. Бехтеревой Российской академии наук, ИМЧ РАН). Osoitteessa Ulitsa Akademika Pavlova, 9.[[3]](#footnote-3)
* Children's City Hospital №1 (ven. Детский Городской Многопрофильный Клинический Специализированный центр Высоких Медицинских Технологий). Osoitteessa Ulitsa Avangardnaja, 14.[[4]](#footnote-4)

Oxcarbazepin-lääkitys

Oxcarbazepin-lääke on saatavissa Pietarissa Apteka.ru-verkkoapteekin sivustolla kahden eri valmistajan tuottamana. Saatavissa olevat valmisteet ovat kauppanimellä Okskarbazepin kanon (ven. Окскарбазепин канон) sekä kauppanimellä oleva Okskarbazepin (ven. Окскарбазепин). Molempia on saatavana 600 milligrammaa 50 kappaleen pakkauskoossa.[[5]](#footnote-5) Verkkoapteekin tietojen mukaan Okskarbazepin-kauppanimellä olevan valmisteen 150 milligramman 50 kappaleen pakkauskoko on loppunut valikoimasta tarkastelun hetkellä.[[6]](#footnote-6) Verkkoapteekin valikoimassa saatavilla olevia lääkkeitä on mahdollista tilata noudettavaksi useisiin Pietarin apteekkeihin seuraavaksi päiväksi. Lääkkeet ovat saatavilla reseptillä. Oxcarbazepin-lääkettä on saatavilla myös Eapteka.ru-verkkoapteekin sivustolta. Trileptal-kauppanimellä (ven. Трилептал) oleva 150 milligramman 50 kappaleen pakkauskoko on noudettavissa useissa Pietarin apteekeissa reseptillä.[[7]](#footnote-7) Lisäksi valikoimaan kuuluu myös 600 milligramman 50 pakkauskoko[[8]](#footnote-8) sekä 60 milligramman/100 millilitran pakkaus.[[9]](#footnote-9)

Fysioterapia liittyen CP-oireyhtymään

* Hoitolaitos Reasunmed (ven. РеаСанМед) tarjoaa fysioterapiaa CP-oireyhtymään Pietarissa osoitteessa Ulitsa Varšavskaja, 5.[[10]](#footnote-10)
* Like doctor -verkkosivusto (ven. Лайк доктор) listaa Pietarin kaupungin julkisessa Mariinskaja sairaalassa (ven. Городская Мариинская больница), osoitteessa Liteinyi prospekt 56, toimivat fysioterapeutit, joita löytyy tarkastelun hetkellä 9.[[11]](#footnote-11) Euroopan unionin turvapaikkavirasto EUAA:n (ent. EASO) MedCOI-selvityksen (päivätty 5.10.2021) mukaan Mariinskaja sairaalassa on saatavilla sopivaa fysioterapiaa alaikäiselle henkilölle, joka sairastaa cp-oireyhtymää.[[12]](#footnote-12)

Lastenneurologian palvelut

* Children's City Hospital №1 (ven. Детский Городской Многопрофильный Клинический Специализированный центр Высоких Медицинских Технологий) tarjoaa lastenneurologian palveluita osoitteessa Ulitsa Avangardnaja, 14.[[13]](#footnote-13)
* Pyhän Olgan lastensairaalassa (ven. Детская Городская больница Святой Ольги) on saatavilla lastenneurologian palveluita osoitteessa Ulitsa Zemledeltšeskaja 2. [[14]](#footnote-14)

Henkilökohtainen avustus koulussa.

* Pietarin alueellinen psykologisen, pedagogisen, lääketieteellisen ja sosiaalisen tuen diagnostiikka- ja neuvontakeskus[[15]](#footnote-15) järjestää psykologista ja pedagogista tukea, mikäli lapsella on haasteita perusopetuksessa. Tukea järjestetään, mikäli lapsella on esimerkiksi kehityksellisiä haasteita, vamma tai tehostetun tuen tarve.[[16]](#footnote-16)
* CP-oireyhtymään liittyvän hyväntekeväisyyssäätiön Dviženje k dostiženiju (ven. Движение к достижению) mukaan joissakin kouluissa on käytössä inklusiivinen opetusmuoto, jossa kaikki lapset osallistuvat opetukseen yhdessä. Lapsen tuen tarve koulussa arvioidaan asiantuntijoista koostuvassa ryhmässä, ja sen pohjalta laaditaan suositus koskien lapsen opiskelua. Lapsen vanhemmat tekevät päätöksen. Mikäli asiantuntijoiden arvion mukaan lapsen tuen tarve on suuri, eikä hän todennäköisesti pystyisi opiskelemaan tavallisessa koulussa, he suosittelevat tällöin kotiopetusta, jolloin opettaja tulee opettamaan kotiin, tai sisäoppilaitosta. Lisäksi vaihtoehtona on eri oppiaineita koostava opetusmenetelmä, joka korostaa oppilaan aktiivisuutta.[[17]](#footnote-17) Lähteestä ei käy ilmi, mitä kaupunkeja ja alueita Venäjällä edellä mainitut käytännöt koskevat.
* Portal Mz-Don -blogisivustolla (ven. Портал Mz-Don) kerrotaan sivuston tarjoavan lääketieteellistä tietoa lukijoilleen.[[18]](#footnote-18) Sivuston mukaan cp-oireyhtymää sairastavalle lapselle voidaan myös määrätä henkilökohtainen tukiopettaja. Lisäksi vaihtoehtona on erityisopetuskoulu, joita Pietarissa on noin 90. [[19]](#footnote-19)

# 2. Minkälainen on seuraavien välineiden saatavuus Pietarissa:

Kelattava manuaalipyörätuoli ja (avustajan työntämä) manuaalipyörätuoli

* Invamarket.ru-verkkosivuston mukaan sen valikoimasta on tilattavissa useita pyörätuolivaihtoehtoja. Tilaukset voidaan toimittaa Pietarin alueelle tai ostos voidaan noutaa myymälästä osoitteesta Ulitsa Bolšaja Podjatšeskaja, 8.[[20]](#footnote-20) Saatavilla on esimerkiksi cp-oireyhtymää sairastaville lapsille tarkoitettu manuaalipyörätuoli, jossa on työntökahvat avustajaa varten.[[21]](#footnote-21)
* Ottobock.-verkkosivun mukaan sen valikoimassa on tilattavissa useita erilaisia manuaalipyörätuoleja cp-oireyhtymää sairastaville lapsille. Tilaukset voidaan toimittaa Venäjän federaation eri alueille.[[22]](#footnote-22)

Sääriortoosit

* Kladovaja Zdorovja -liikkeen (ven. Кладовая здоровья) verkkosivun mukaan sen valikoimassa on sääriortooseja.[[23]](#footnote-23) Liikkeellä on useita toimipisteitä Pietarissa, muun muassa osoitteessa Ulitsa Riharda Zorge, 18.[[24]](#footnote-24)
* Ortomedtehnika-liikkeen (ven. Ортомедтехника) sivuston valikoimassa on sääriortooseja. Tuotteet ovat tilattavissa Pietarin alueelle.[[25]](#footnote-25)

Kyynärnivelen venytyslasta

* Ortomedtehnika-liikkeen (ven. Ортомедтехника) sivuston valikoimassa on erilaisia kyynärortooseja. Tuotteet ovat tilattavissa Pietarin alueelle.[[26]](#footnote-26)

Polvien venytyslastat

* Ortomedtehnika-liikkeen (ven. Ортомедтехника) sivuston valikoimassa on erilaisia polvien tukia. Tuotteet ovat tilattavissa Pietarin alueelle.[[27]](#footnote-27)

Rannetuet

* Medtehno.ru-liikkeen (ven. Медтехно.ру) sivuston valikoimassa on rannenivelen tuki. Tuote on tilattavissa Pietarin alueelle.[[28]](#footnote-28)

Seisomateline

* Medob-liikkeen (ven. Медоб) sivuston valikoimassa on erilaisia seisomatelineitä. Tuotteet ovat saatavilla Pietarissa osoitteessa Ulitsa Novo-Rybinskaja 19–21. Tuotteet ovat tilattavissa ja toimitettavissa Pietarin alueelle.[[29]](#footnote-29)

Nostolaitteita koulussa ja kotona.

* Medob-liikkeen (ven. Медоб) verkkosivuston valikoimassa on useita erilaisia nostolaitteita.[[30]](#footnote-30) Tuotteet ovat saatavilla tai toimitettavissa Pietariin. Kotikäyttöön on saatavilla useita eri malleja.[[31]](#footnote-31)
* Medob-liikkeen (ven. Медоб) verkkosivuston myyntivalikoimassa on lisäksi myös liikuteltavia nostolaitteita kodin ulkopuoliseen liikkumiseen tarkoitettuun käyttöön.[[32]](#footnote-32)

Venäjällä on annettu opetusministeriön asetus esteettömyydestä vuonna 2020.[[33]](#footnote-33) Sen mukaan koulujen on hankittava sellaisia laitteita tai teknisiä apuvälineitä, jotka tukevat esteettömyyden toteutumista kouluissa.[[34]](#footnote-34)

Esteettömyyteen liittyviä välineitä valmistavan Dostupnaja strana -yrityksen verkkosivustolla (ven. Доступная страна) kerrotaan, että jos oppilaitos on rakennettu kauan sitten, on lähes varmaa, että luokkahuoneet ovat pieniä ja oviaukot kapeita. Pyörätuolilla liikkuvien oppilaiden osallistuminen opetukseen on tällöin mahdotonta. Sivuston mukaan Venäjällä eri kaupungeissa on avattu erillisiä oppilaitoksia liikuntarajoitteisia oppilaita varten. Esteettömissä oppilaitoksissa on sivuston mukaan portaisiin tai oven kynnykseen asennettavia luiskia pyörätuolilla liikkuvia varten. Jos koulussa on useita kerroksia, pyörätuolilla liikkumista varten on hissi tai nostolaite.[[35]](#footnote-35)

5.–9. luokkalaisten koulu nro 511 Puškinin alueella Pietarissa tarjoaa verkkosivujensa mukaan esteettömät tilat oppilailleen, jotka käyttävät pyörätuolia. Oppilaitoksen verkkosivuilla on esitelty kuvin muun muassa nostohissi, hissi sekä inva-wc.[[36]](#footnote-36)

Pietarissa sijaitseva 5.–9. luokkalaisten koulu nro 580 tarjoaa osin esteettömät tilat liikuntarajoitteisille, pyörätuolia käyttäville oppilaille. Oppilaitoksen verkkosivujen mukaan tilojen ensimmäinen kerros on esteetön, ja tiloihin pääsee sisäänkäynnin yhteydessä olevan painikkeen avulla, joka hälyttää paikalle avustajan.[[37]](#footnote-37)

## Lähteet

Apteka.ru

[päiväämätön a]. *Окскарбазепин 600 мг 50 шт. таблетки, покрытые пленочной оболочкой.* <https://apteka.ru/product/okskarbazepin-600-mg-50-sht-tabletki-pokrytye-plenochnoj-obolochkoj-62cbeed0fd2ed3fb1b1c1d94/> (käyty 14.3.2025).

[päiväämätön b]. *Окскарбазепин канон 600 мг 50 шт. блистер таблетки, покрытые пленочной оболочкой.* <https://apteka.ru/product/okskarbazepin-kanon-600-mg-50-sht-blister-tabletki-pokrytye-plenochnoj-obolochkoj-666c4e4f8f10a32330fa846d/> (käyty 14.3.2025).

[päiväämätön c]. *Окскарбазепин 150 мг 50 шт. таблетки, покрытые пленочной оболочкой.* <https://apteka.ru/product/okskarbazepin-150-mg-50-sht-tabletki-pokrytye-plenochnoj-obolochkoj-62cbeec7656caae192805352/> (käyty 14.3.2025).

Eapteka.ru

[päiväämätön a]. *Трилептал таблетки покрыт.плен.об. 150 мг 50 шт.* <https://www.eapteka.ru/spb/goods/id207998/> (käyty 17.3.2025).

[päiväämätön b]. *Трилептал таблетки покрыт.плен.об. 600 мг 50 шт.* <https://www.eapteka.ru/spb/goods/id208000/> (käyty 17.3.2025).

[päiväämätön c]. *Трилептал суспензия для приема внутрь 60 мг/мл 100 мл 1 шт.* <https://www.eapteka.ru/spb/goods/id208001/> (käyty 17.3.2025).

EUAA (European Union Agency for Asylum) MedCOI (Medical Country of Origin

Information) 14.5.2024. *Question & Answer ACC 7966.*

EUAA (European Union Agency for Asylum) MedCOI (Medical Country of Origin

Information) / International SOS 5.10.2021. *Availability of Medical Treatment, AVA-15178.*

EUAA (European Union Agency for Asylum) *Russian Federation. Medical Country of Origin Information Report 2022.* <https://coi.euaa.europa.eu/administration/easo/PLib/2022_09_EUAA_MedCOI_Country_Report_Russian_Federation.pdf> (käyty 18.3.2025).

Invamarket.ru

[päiväämätön a]. *Доставка в СПб и ЛО.* <https://invamarket.ru/delivery> (käyty 20.3.2025).

[päiväämätön b]. *Детская инвалидная кресло-коляска Ortonica Puma для детей-инвалидов с ДЦП.* <https://invamarket.ru/detskaya-invalidnaya-kreslo-kolyaska-ortonica-puma-dlya-detej-invalidov-s-dcp?search=%D0%98%D0%BD%D0%B2%D0%B0%D0%BB%D0%B8%D0%B4%D0%BD%D0%B0%D1%8F%20%D0%BA%D1%80%D0%B5%D1%81%D0%BB%D0%BE-%D0%BA%D0%BE%D0%BB%D1%8F%D1%81%D0%BA%D0%B0%20%D0%B4%D0%BB%D1%8F%20%D0%B8%D0%BD%D0%B2%D0%B0%D0%BB%D0%B8%D0%B4%D0%BE%D0%B2%20%D1%81%20%D0%94%D0%A6%D0%9F&category_id=0>(käyty 20.3.2025).

Maahanmuuttovirasto / Maatietopalvelu 8.12.2023. *Venäjä / CP-oireyhtymän ja aivoperäisen näkövamman hoito Pietarin alueella // Russia / Treatment for cerebral palsy and cerebral visual impairment in the St. Petersburg area* [kyselyvastaus]*.* Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/f6ce7bea-c85d-4507-91ab-0d99d50e6d1a> (käyty 13.3.2025).

Medob (Медоб)

[päiväämätön a]. *Вертикализаторы*. <https://spb.med-ob.ru/search/?description=true&search=%D0%92%D0%B5%D1%80%D1%82%D0%B8%D0%BA%D0%B0%D0%BB%D0%B8%D0%B7%D0%B0%D1%82%D0%BE%D1%80%D1%8B> (käyty 21.3.2025).

[päiväämätön b]. *Подъёмники для инвалидов*. <https://spb.med-ob.ru/podemniki/> (käyty 21.3.2025).

[päiväämätön c]. *Подъемники для дома для инвалидов.* <https://spb.med-ob.ru/podemniki/dlja-doma/> (käyty 21.3.2025).

[päiväämätön d]. *Мобильные подъемники для инвалидов.* <https://spb.med-ob.ru/podemniki/mobilnie-podemniki/> (käyty 21.3.2025).

Ottobock. [päiväämätön]. *Коляски для детей с ДЦП*. <https://ottobock-mobility.ru/catalog/kids-mobility/kolyaski-dlya-detey-s-dtsp/> (käyty 20.3.2025).

Reasunmed.ru [päiväämätön a]. *Физиотерапия при ДЦП*. <https://reasunmed.ru/prays-uslugi/168017/#price_rsm> (käyty 18.3.2025).

\*\*\*

Благотворительный фонд Богдана Сафонова [Blagotvoritelnyi fond Bogdana Safonova] [päiväämätön]. *Образование и ДЦП: какие адаптивные технологии используются в школах.* <https://fundbs.com/info/articles/obrazovanie-i-dtsp-kakie-adaptivnye-tekhnologii-ispolzuyutsya-v-shkolakh/> (käyty 19.3.2025).

ГБОУ школа №580 (Государственное бюджетное общеобразовательное учреждение средняя общеобразовательная школа №580 Приморского района Санкт-Петербурга) [GBOU škola no 580, Gosudarstvennoje bjudžetnoje obštšeobrazovatelnoje utšreždenije srednjaja obštšeobrazovatelnaja škola no 580] [päiväämätön]. *ГБОУ школа №580. Приморского района Санкт-Петербурга. Доступная среда*. <https://school-580.ru/dostupnaya-sreda/> (käyty 24.3.2025).

ГБУ ЦДК (Консультативно-диагностическая психолого-медико-педагогическая помощь детям, родителям и специалистам) [GBU TSDK, Konsultativno-diagnostitšeskaja psihologo-mediko-pedagogitšeskaja pomoštš detjam, roditeljam i spetsialistam] [päiväämätön]. *Психолого-педагогическая помощь.* <https://gmpmpk.ru/psihologo-pedagogicheskaia-pomoshch> (käyty 19.3.2025).

Государственное бюджетное общеобразовательное учреждение средняя общеобразовательная школа № 511 Пушкинского района Санкт-Петербурга [Gosudarstvennoje bjudžetnoje obštšeobrazovatelnoje utšreždenije srednjaja obštšeobrazovatelnaja škola no 511 Puškinskogo raiona Sankt-Peterburga] [päiväämätön]. [https://school511spb.ru/%d0%b3%d0%bb%d0%b0%d0%b2%d0%bd%d0%b0%d1%8f/%d1%81%d0%b2%d0%b5%d0%b4%d0%b5%d0%bd%d0%b8%d1%8f-%d0%be%d0%b1-%d0%be%d0%b1%d1%80%d0%b0%d0%b7%d0%be%d0%b2%d0%b0%d1%82%d0%b5%d0%bb%d1%8c%d0%bd%d0%be%d0%b9-%d0%be%d1%80%d0%b3%d0%b0%d0%bd%d0%b8%d0%b7/%d0%b4%d0%be%d1%81%d1%82%d1%83%d0%bf%d0%bd%d0%b0%d1%8f-%d1%81%d1%80%d0%b5%d0%b4%d0%b0/](https://school511spb.ru/%D0%B3%D0%BB%D0%B0%D0%B2%D0%BD%D0%B0%D1%8F/%D1%81%D0%B2%D0%B5%D0%B4%D0%B5%D0%BD%D0%B8%D1%8F-%D0%BE%D0%B1-%D0%BE%D0%B1%D1%80%D0%B0%D0%B7%D0%BE%D0%B2%D0%B0%D1%82%D0%B5%D0%BB%D1%8C%D0%BD%D0%BE%D0%B9-%D0%BE%D1%80%D0%B3%D0%B0%D0%BD%D0%B8%D0%B7/%D0%B4%D0%BE%D1%81%D1%82%D1%83%D0%BF%D0%BD%D0%B0%D1%8F-%D1%81%D1%80%D0%B5%D0%B4%D0%B0/) (käyty 24.3.2025).

Детская Городская больница Святой Ольги [Detskaja Gorodskaja bolnitsa Svjatoi Olgi] [päiväämätön aloitussivu]. <https://dgbso.ru/category/glavna/> (käyty 18.3.2025).

Детский городской многопрофильный клинический специализированный центр высоких медицинских технологий [Detski gorodskoi mnogoprofilnyi klinitšeski spetsializirovannyi tsentr vysokih meditsinskih tehnologi]

[päiväämätön aloitussivu]. <https://dgb.spb.ru/> (käyty 17.3.2025).

[päiväämätön b]. *Психоневрологическое отделение №40.* <https://dgb.spb.ru/patsientam/otdeleniya/psikhonevrologicheskoe-otdelenie-no40/vrachi?highlight=WyJcdTA0M2RcdTA0MzVcdTA0MzJcdTA0NDBcdTA0M2VcdTA0M2JcdTA0M2VcdTA0MzNcdTA0MzhcdTA0NGYiXQ>== (käyty 18.3.2025).

Доступная страна [Dostupnaja strana] 11.2.2022. *Доступная среда в школе*. <https://dostupnaya-strana.ru/blog/dostupnaya-sreda-v-shkole> (käyty 24.3.2025).

ИМЧ РАН (Институт мозга человека имени Н. П. Бехтеревой.) [IMTŠ RAN, Institut mozga tšeloveka imeni N.P. Behterevoi] [päiväämätön]. *Лечение Эпилепсии в Санкт-Петербурге.* [*https://ihb.spb.ru/clinic/diseases/epilepsy*](https://ihb.spb.ru/clinic/diseases/epilepsy)(käyty 17.3.2025).

Кладовая здоровья [Kladovaja zdorovja]

[päiväämätön a]. *Ортез голеностопный деротационный с изменяемыми углами Fosta FS 2952.* <https://kladzdor.ru/catalog/ortezy-i-fiksatory-sustavov/fiksatory_golenostopa/ortez_golenostopnyy_derotatsionnyy_s_izmenyaemymi_uglami_fosta_fs_2952/>(käyty 20.3.2025).

[päiväämätön b]. *Адреса магазинов.* <https://kladzdor.ru/adresa-magazinov/>(käyty 20.3.2025).

Лайк доктор [Laik doktor] [päivitetty 31.1.2025]. *9 физиотерапевтов «Городская Мариинская больница».* <https://like.doctor/sankt-peterburg/kliniki/gorodskaya-mariinskaya-bolnitsa/vrachi/fizioterapevt> (käyty 21.3.2025).

Медтехно.ру [Medtehno.ru] [päiväämätön]. *Тутор на лучезапястный сустав с захватом предплечья Fosta FS 3412.* <https://www.medtehno.ru/catalog/bandazhi_na_luchezapyastnyy_sostav/Fosta%20FS3412/> (käyty 21.3.2025).

Министерство строительства и жилищино-коммунального хозяйства Российской Федерации [Ministerstvo stroitelstva i žilištšino-kommunalnogo hozjaistva Rossiiskoi Federatsii] 30.12.2020. *СП 59.13330.2020 «СНиП 35-01-2001 Доступность зданий и сооружений для маломобильных групп населения».* <https://www.minstroyrf.gov.ru/docs/117294/> (käyty 24.3.2025).

Ортомедтехника [Ortomedtehnika]

[päiväämätön a]. *Шина нижней конечности (деротационный ортез) с измен. углами наруж.и внутрен.ротации FS 2952.* <https://ortomedtehnika.ru/product/shina_nizhney_konechnosti_derotatsionnyy_ortez_s_izmen_uglami_naruzh_i_vnutren_rotatsii_fs_2952/> (käyty 21.3.2025).

[päiväämätön b]. *Фиксаторы локтя.* <https://ortomedtehnika.ru/catalog/ortopedicheskaya_produktsiya/fiksatory_loktya/> (käyty 21.3.2025).

[päiväämätön c]. *Фиксаторы колена.* <https://ortomedtehnika.ru/catalog/ortopedicheskaya_produktsiya/fiksatory_kolena/> (käyty 21.3.2025).

Портал Mz-Don [Portal Mz-Don]

[päiväämätön aloitussivu]. <https://mz-don.com/> (käyty 19.3.2025).

[päiväämätön b] *Школа для детей с дцп динамика*. <https://mz-don.com/dcp/shkola-dlya-detej-s-dcp-dinamika.html> (käyty 19.3.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Maahanmuuttovirasto / Maatietopalvelu 8.12.2021. Maatietotuotteet on saatavilla Tellus-maatietokannassa. [↑](#footnote-ref-1)
2. EUAA Russian Federation Medical Country of Origin Information Report 2022. [↑](#footnote-ref-2)
3. ИМЧ РАН [päiväämätön]. [↑](#footnote-ref-3)
4. Детский городской многопрофильный клинический специализированный центр высоких медицинских технологий [päiväämätön aloitussivu]. [↑](#footnote-ref-4)
5. Apteka.ru [päiväämätön a]; apteka.ru [päiväämätön b]. [↑](#footnote-ref-5)
6. Apteka.ru [päiväämätön c]. [↑](#footnote-ref-6)
7. Eapteka.ru [päiväämätön a]. [↑](#footnote-ref-7)
8. Eapteka.ru [päiväämätön b]. [↑](#footnote-ref-8)
9. Eapteka.ru [päiväämätön c]. [↑](#footnote-ref-9)
10. Reasunmed.ru [päiväämätön a]. [↑](#footnote-ref-10)
11. Лайк доктор [päivitetty 31.1.2025]. [↑](#footnote-ref-11)
12. EUAA MedCOI / International SOS 5.10.2021. MedCOI on Euroopan Unionin turvapaikkaviraston tuottama palvelu, joka kerää jäsenmaille terveydenhoitoa koskevaa lähtömaatietoa. [↑](#footnote-ref-12)
13. Детский городской многопрофильный клинический специализированный центр высоких медицинских технологий [päiväämätön b]. [↑](#footnote-ref-13)
14. Детская Городская больница Святой Ольги [päiväämätön aloitussivu]. [↑](#footnote-ref-14)
15. ven. Государственное бюджетное учреждение Региональный центр психолого-педагогической, медицинской и социальной помощи "Центр диагностики и консультирования" Санкт-Петербурга. [↑](#footnote-ref-15)
16. ГБУ ЦДК [päiväämätön]. [↑](#footnote-ref-16)
17. Благотворительный фонд Богдана Сафонова: Движение к достижению [päiväämätön]. [↑](#footnote-ref-17)
18. Портал Mz-Don [päiväämätön aloitussivu]. [↑](#footnote-ref-18)
19. Портал Mz-Don [päiväämätön b] [↑](#footnote-ref-19)
20. Invamarket.ru [päiväämätön a]. [↑](#footnote-ref-20)
21. Invamarket.ru [päiväämätön b]. [↑](#footnote-ref-21)
22. Ottobock. [päiväämätön]. [↑](#footnote-ref-22)
23. Кладовая здоровья [päiväämätön a]. [↑](#footnote-ref-23)
24. Кладовая здоровья [päiväämätön b]. [↑](#footnote-ref-24)
25. Ортомедтехника [päiväämätön a]. [↑](#footnote-ref-25)
26. Ортомедтехника [päiväämätön b]. [↑](#footnote-ref-26)
27. Ортомедтехника [päiväämätön c]. [↑](#footnote-ref-27)
28. Медтехно.ру [päiväämätön]. [↑](#footnote-ref-28)
29. Medob [päiväämätön a]. [↑](#footnote-ref-29)
30. Medob [päiväämätön b]. [↑](#footnote-ref-30)
31. Medob [päiväämätön c]. [↑](#footnote-ref-31)
32. Medob [päiväämätön d]. [↑](#footnote-ref-32)
33. Министерство строительства и жилищино-коммунального хозяйства Российской Федерации 30.12.2020. [↑](#footnote-ref-33)
34. Ibid. [↑](#footnote-ref-34)
35. Доступная страна 11.2.2022. [↑](#footnote-ref-35)
36. Государственное бюджетное общеобразовательное учреждение средняя общеобразовательная школа № 511 Пушкинского района Санкт-Петербурга [päiväämätön]. [↑](#footnote-ref-36)
37. ГБОУ школа №580 [päiväämätön]. [↑](#footnote-ref-37)